Det første Rensfjellrennet gikk av stabelen den 25. mars 1934. Det var start på Støren og innkomst i Selbu, og etter dette har de to bygdene med visse unntak hatt start og mål annethvert år. I 2012 vedtok hovedkomitéen en prøveordning med fast start på Støren de tre påfølgende årene. Dette førte til at nær 200 frivillige på «Støren-sida» signerte et opprop mot prøveordningen som de fryktet «ville svekke rennets lokale tilhørighet».